open-index/open-wikipedia-markdown huggingface dataset:
ვახტანგ ბოჭორიშვილი

**ვახტანგ ბოჭორიშვილი** (დ. 25 მარტი, 1924, გიორგეთი, ახლანდ. ლაგოდეხის მუნიციპალიტეტი, — გ. 11 სექტემბერი, 2002, თბილისი) — ქართველი ინფექციონისტი. მედიცინის მეცნიერებათა დოქტორი, პროფესორი, საქართველოს მედიცინის მეცნიერებათა აკადემიის და ნიუ-იორკის მეცნიერებათა აკადემიის ნამდვილი წევრი, მედიცინის მეცნიერებათა აკადემიის წევრ-კორესპონდენტი.

მამამისი — გაბრიელ ბოჭორიშვილი იყო ქართველთა შორის წერა–კითხვის გამავრცელებელი საზოგადოების ალაგირის განყოფილების გამგეობის თავმჯდომარე და ალაგირის ქართული სამრევლოს მღვდელი. 1919 წელს ის იძულებული გახდა სხვა ქართველებთან დაეტოვებინა ალაგირი.

ვახტანგ ბოჭორიშვილი თავდაპირველად სწავლობდა თბილისის თეატრალური ინსტიტუტის სარეჟისორო ფაკულტეტზე და სხვადასხვა თეატრში მუშაობდა რეჟისორის ასისტენტად. 1951 წელს დაამთავრა ხარკოვის სამედიცინო ინსტიტუტი და მუშაობდა სამხედრო ექიმად, შემდეგ ლენინგრადის სამხედრო-სამედიცინო აკადემიის ინფექციურ სნეულებათა კათედრაზე. 1969 წლიდან თბილისში გადმოვიდა და სათავეში ჩაუდგა ექიმთა დახელოვნების ინსტიტუტის ინფექციურ სნეულებათა კათედრას. 1970 წელს, ქოლერის ეპიდემიის დროს, ინფექციის საწინააღმდეგოდ პირველმა გამოიყენა ფილიპსის ხსნარი. 1970–1973 წლებში იყო  საქართველოს სსრ ჯანმრთელობის დაცვის სამინისტროს მინისტრი. შექმნა სეფსისის რესპუბლიკური ცენტრი, რისთვისაც 1985 წელს მიენიჭა საქართველოს სახელმწიფო პრემია. შეიმუშავა და დანერგა ადრეული ასაკის ბავშვთა სალმონელოზის კლინიკური დიაგნოსტიკის კრიტერიუმები, რამაც უზრუნველყო სიკვდილიანობის შემცირება. 1981–1989 წლებში იყო IV სამმართველოს უფროსის მოადგილე. 1990 წლიდან იყო ექიმთა დიპლომის შემდგომი განათლების აკადემიის ინფექციურ დაავადებათა კათედრის გამგე. 1999 -2002 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.

ვახტანგ ბოჭორიშვილი აქტიურად უჭერდა მხარს ეროვნული მოძრაობის 80-იანი წლების ტალღას და მონაწილეობდა საზოგადოებრივ ცხოვრებაში. 1999 წელს გახდა საქართველოს პარლამენტის წევრი. აქვს მრავალი სამეცნიერო ნაშრომი, მათ შორის 6 მონოგრაფია.

თბილისში არსებობს მისი სახელობის ქუჩა და კლინიკა.

## რესურსები ინტერნეტში
კატეგორია:ქართველი ინფექციონისტები
კატეგორია:დაბადებული 25 მარტი
კატეგორია:დაბადებული 1924
კატეგორია:გარდაცვლილი 11 სექტემბერი
კატეგორია:გარდაცვლილი 2002
კატეგორია:საქართველოს სსრ ჯანმრთელობის დაცვის მინისტრები
კატეგორია:საქართველოს V მოწვევის პარლამენტის წევრები
კატეგორია:ლაგოდეხის მუნიციპალიტეტში დაბადებულები
ვ
ოლიმპი

**ოლიმპი**, **ოლიმპო** () — საბერძნეთის უმაღლესი მწვერვალი. სიმაღლე 2917,727 მ. წარმოადგენს მთის მასივს. მდებარეობს ეგეოსის ზღვის თერმეკოსის ყურის ნაპირებთან, თესალიისა და მაკედონიის საზღვარზე, საბერძნეთის სიდიდით მეორე ქალაქ სალონიკიდან დაახლოებით 100 კილომეტრში. აქვს 52 პიკი. ოლიმპის სამი ყველაზე მაღალი მწვერვალია: მიტიკასი  (2917,727 მ), სკოლიო (2912 მ) და სტეფანი (2905 მ). უმთავრესად აგებულია მარმარილოსებრი კირქვებითა და კრისტალური ფიქლებით. კალთები ციცაბოა, დასერილია ხეობებით, აქვს კდლოვანი მწვერვალები. შემოსილია მარადმწვანე ბუჩქნარით, ფართოფოთლოვანი და ფიჭვის ტყით. ოლიმპი ღმერთების მიერ ტიტანების ომში ტიტანების დამარცხების შემდეგ გახდა ღმერთების სამყოფელი. იგი უამრავ ბერძნულ მითურ ამბებშია მოხსენიებული. ჰომეროსის „ოდისეის“ თანახმად, „ოლიმპის სიმშვიდეს ქარები არ არღვევენ, ასევე იქ არ მოდის არც წვიმა და არც თოვლი თუმცა ჰაერი საოცრად წმინდა და უღრუბლოა“.
 
## სქოლიო
კატეგორია:საბერძნეთის მთები
კატეგორია:წმინდა მთები
კატეგორია:ბერძნული მითოლოგია
კატეგორია:საბერძნეთის ეროვნული პარკები
საწირე

**საწირე** — სოფელი საქართველოში, იმერეთის მხარის ტყიბულის მუნიციპალიტეტში, თემის ცენტრი (სოფლები: ახალსოფელი, ბზიაური, დაბაძველი, ზედუბანი, სამტრედია, ძიროვანი).

მდებარეობს ტყიბულის წყალსაცავის ჩრდილოეთით. ზღვის დონიდან 550 მეტრი, ტყიბულიდან 6 კილომეტრი. სოფელში არის საჯარო სკოლა და საბავშვო ბაღი.

## დემოგრაფია
2014 წლის აღწერის მონაცემებით სოფელში ცხოვრობს 626 ადამიანი.

## ისტორია
წყაროებში პირველად მოიხსენიება XI საუკუნეში. საწირე გელათის მონასტრის კუთვნილი სოფელი იყო. საწირელები იღებდნენ რკინის მადანს და ამუშავებდნენ. შუა საუკუნეებში ცნობილი იყო საწირის ციხე, რომელიც ამჟამად საწირის ყოფილი უბნის, ზედუბნის, ტერიტორიაზეა.

## ლიტერატურა
## სქოლიო
კატეგორია:ტყიბულის მუნიციპალიტეტის სოფლები
მერკანტილიზმი

[280პქ|მინი|მარჯვნივ|[კლოდ ლორენი, „პორტი მზის ჩასვლისას“, შესრულებულია 1639 წელს, მერკანტილიზმის ზენიტისას.]]
**მერკანტილიზმი** ( < ) — პოლიტიკური ეკონომიის პირველი სკოლა; XVI–XVIII საუკუნეების ევროპული სახელმწიფოებისა და იმ დროის ეკონომიკური ლიტერატურის ძირითადი ნაწილის ეკონომიკური პოლიტიკის პრაქტიკის რეტროსპექტული განზოგადება; ეკონომიკური პოლიტიკა, რომელიც გამოიხატებოდა სახელმწიფოს მხრიდან ვაჭრების სასარგებლოდ სამეურნეო საქმიანობაში აქტიურ ჩარევაში. ადამ სმითმა მერკანტილიზმი მის ორ მთავარ დებულებამდე დაიყვანა: სიმდიდრე შედგება ოქროსა და ვერცხლისგან; ამ ლითონების ისეთ ქვეყანაში შედინება, რომელიც საბადოებს არ ფლობს, შესაძლებელია მხოლოდ აქტიური სავაჭრო ბალანსით, ე.ი. იმპორტზე ექსპორტის სიჭარბით. სმითმა 6 ძირითადი რეკომენდაცია ჩამოაყალიბა: 1) იმ ქვეყნებიდან შემოტანის შეზღუდვა, რომელთან მიმართებაშიც სავაჭრო ბალანსი არახელსაყრელად ითვლება; 2) იმ პროდუქტების იმპორტის შეზღუდვა (შიდა მოხმარებისთვის), რომელთა წარმოება ქვეყნის შიგნით შესაძლებელია; 3) ბაჟის (აქციზის) დაბრუნება იმ ეროვნული კომპანიებისათვის, რომლებიც ახორციელებენ თავისი პროდუქციის საზღვარგარეთ გატანას; 4) ახალი ეროვნული მანუფაქტურების წახალისება პრემიებით; 5) რამდენიმე ქვეყანასთან (და მათ ტერიტორიაზე) ცალკეული ქვეყნის ვაჭრობისას ამ უკანასკნელის ვაჭრებისა და საქონლისათვის პრივილეგიების მინიჭების მოთხოვნა სხვა ქვეყნის ვაჭრებსა და საქონელთან შედარებით; 6) შორეულ ქვეყნებში კოლონიების დაარსებისას სავაჭრო კომპანიებისათვის მონოპოლიის მინიჭება.

XV საუკუნის 70-იანი წლებიდან XVI საუკუნის მეორე ნახევრამდე ადრინდელი მერიკანტილიზმი წარმოადგენდა მონეტარულ სისტემას, რომელშიც მთავარი იყო ფულადი ბალანსის თეორია. ადრინდელი მერკანტილისტები (უ. სტეფორდი, დე სანტისი, გ. სკარუფი) ითხოვდნენ ექსპორტის გადიდებას, იმპორტის შეზღუდვას, ქვეყნიდან ოქრო-ვერცხლის გატანის შეზღუდვას. გვიანდელი მერკანტილიზმი XVI საუკუნის მეორე ნახევრიდან XVII საუკუნის ჩათვლითფულადი ბალანსის მონეტარულ თეორიას ცვლის აქტიური სავაჭრო ბალანსის თეორიით, რაც გამოიხატებოდა ქვეყნის ექსპორტის ზრდაში და მოცემულ ქვეყანაში ძვირფასი ლითონების დაგროვებაში. გვიანდელი მერკანტილისტები იყვნენ ტ. მენი (ინგლისი), ა. მონკრეტიენი, კოლბერი, (საფრანგეთი), ა. სერა (იტალია), ა. ორდინ-ნაშჩოკინი, ი. პოსოშკოვი (რუსეთი), ა. ციციშვილი (საქართველო). გვიანდელი მერკანტილისტები ითხოვდნენ ფულის ბრუნვის დაჩქარებას, ისინი მთლიანად არ უარყოფდნენ ფულის საზღვარგარეთ გატანას. მერკანტილისტებმა გაატარეს წამახასებელი ღონისძიებები მრეწველობის იმ დარგებში, რომლებიც პროდუქციაც საექსპორტო იყო. ამან გამოიწვია მანუფაქტურის განვითარება.

## სქოლიო 
კატეგორია:ეკონომიკური თეორიები
კატეგორია:ეკონომიკური იდეოლოგიები
კატეგორია:საერთაშორისო ვაჭრობა
ვატოპედის მონასტერი

**ვატოპედის მონასტერი** ან უბრალოდ ვატოპედი () — ათონის მთაზე მდებარე იერარქიით მეორე მართლმადიდებლური მამათა მონასტერი, რომელიც გამოირჩევა თავისი სიმდიდრით, სიძველით და ვრცელი ტერიტორიის ფლობით. მდებარეობს ნახევარკუნძულის ჩრდილო-აღმოსავლეთით, ესფიგმენისა და პანტოკრატორის მონასტრებს შუა.

## რესურსები ინტერნეტში 
ვატოპედის მონასტერი

კატეგორია:საბერძნეთის მონასტრები
როტარი

thumb|იტალია როტარი მეფობისას
**როტარი** (დ.  დაახლ. 606— გ. 652) — ლანგობარდების მეფე 636–იდან, ებრძოდა ბიზანტიას, დაიპყრო ლიგურია (მ. შ. გენუა 641 წელს) და ტერიტორიები ადრიატიკის ზღვის რაიონში. 643 წელს მოახდინა ლანგობარდების სამართლის კოდიფიცირება (ე.წ  როტარის ედიქტი).

კატეგორია:დაბადებული 606
კატეგორია:გარდაცვლილი 652
კატეგორია:ლანგობარდების მეფეები
Victorinox

**ვიქტორინოქსი** (Victorinox) — შვეიცარიული დანების უდიდესი ფირმა და ორიგინალური შვეიცარიული ჯიბის დანების ორი  მწარმოებელი კომპანიიდან ერთ-ერთი. სახელწოდება შედგება დამაარსებლის დედის ვიქტორიას და უჟანგავი ფოლადის საერთაშორისო სახელწოდების INOX შეერთებისგან. ორიგინალური შვეიცარიული დანების მეორე კომპანია ვენგერი 2005 წელს შეიძინა ვიქტორინოქსმა, თუმცა იგი კვლავ რჩება დამოუკიდებელ მწარმოებლად.

ფირმა მდებარეობს იბახში, შვიცის კანტონაში, სადაც დაარსებულ იქნა 1884 წელს კარლ ელსენერის მიერ. კომპანიაში დასაქმებულია 910 კაცი, ხოლო ვენგერში 150. 

## ისტორია 
thumb|ორიგინალი შვეიცარიული ჯიბის დანა Huntsman სერიიდან ოფიცრის დანა

მე-19 საუკუნის ბოლოს შვეიცარიის ჯარმა გადაწყვიტა თავისი ჯარისკაცებისთვის შეეძინა დანები, რომლებსაც ჯარისკაცები საჭმლის ჭამის დროსაც და იარაღის გაწმენდაშიც დაიხმარებდნენ. 

იმ დროს შვეიცარიაში დანების წარმოება სუსტად იყო განვითარებული. ამიტომაც 1884 წელს მჭედელმა კარლ ელსენერმა დააარსა „შვეიცარიული დანების სამჭედლოს გაერთიანება“, რათა ჯარისკაცებისთვის დანები საკუთარ სამშობლოში ეწარმოებინა. შვეიცარიის არმიისთვის პირველი მიწოდება 1891 წელს მოხერხდა.

## პროდუქცია 
ვიქტორინოქსი დღეში საშუალოდ 100 000 ერთეულ დანას უშვებს. ცნობილი ჯიბის დანების გარდა იგი აწარმოებს სამზარეულო და სხვა სპეციალურ სამუშო დანებსაც.

#### გალერეა 

სურათი:Soldatenmesser 08-2.JPG|ჯარისკაცის დანა
სურათი:Cybertool mg 0709.jpg|Victorinox Cybertool
სურათი:Vx presentation master new.jpg|Victorinox Presentation Master
სურათი:Victorinox sec pack.jpg|
სურათი:Victorinox secure 001.jpg|
სურათი:Tomatenmesser (1of2).jpg|პომიდვრის დანები
სურათი:Victorinox Multitool.jpg|Victorinox Multitool
სურათი:Vx uhr.jpg|Victorinox SwissArmy-ის საათი

## რესურსები ინტერნეტში 
* ვიქტორინოქსის ოფიციალური საიტი
* ვიქტორინოქსის საერთაშორისო საიტი (საათების ჩათვლით)
* ვიქტორინოქსის კატალოგი ფასებთან ერთად
* www.swissarmy.com 

კატეგორია:1884 წელს დაარსებული კომპანიები
კატეგორია:შვეიცარიის კომპანიები
რკინის ჭიშკარი

მინი|რკინის ჭიშკარი
**რკინის ჭიშკარი** (; ; ; ; ; ; ) — დუნაის ხეობის ვიწრობი სერბეთისა და რუმინეთის საზღვარზე, ქალაქ ორშოვის ქვემოთ. მოქცეულია სამხრეთ კარპატებსა და აღმოსავლეთ სერბეთის მთებს შორის. გარშემორტყმულია კლდეებით. სიგრძე დაახლოებით 3 კმ, სიგანე 162 მ. კალაპოტში ნაოსნობის შემაფერხებელი ჩქერები და ჭორომებია. ევროპის ერთ-ერთი ყველაზე წარმტაცი ადგილი. მარჯვენა სანაპიროზე მდებარეობს ჯერდალის ეროვნული პარკი. ძველი რომაელი ავტორების თხზულებებში ამ ჭორომიან ვიწრობს „კატარაქტები“ ეწოდებოდა. XIV საუკუნის ბოლოდან წყაროებში ეწოდებოდა „რკინის კარი“. სიტყვათშეწყობაში „რკინის ჭიშკარს“ აქვს მყარი ხასიათი და ფართო არეალი: ეს ტერმინი გვხვდება კავკასიაში, ყირიმში, შუა აზიაში, სტარა-პლანინის ქედზე და სხვა. ყველა შემთხვევაში სლავური გეოგრაფიული ტერმინი „ჭიშკარი“ აღნიშნავს „მთის გასასვლელს“, „ღრმა ხეობას, რომელშიც იჭრება მდინარე“, „ზღვის სრუტეს“. თუმცა „რკინის“ აზრის განსაზღვრა სადავოდ რჩება. კალაპოტში არსებული ჭორომი შემომვლები არხის აშენებამდე ხელს უშლიდა ნაოსნობას. 1898 წელს ააშენეს 2,5 კმ სიგრძის შემომვლები არხი. 1972 წელს იუგოსლავიამ და რუმინეთმა ააგო სანაოსნო სისტემა და მძლავრი ჰესი.

## სქოლიო 
კატეგორია:დუნაი
ირანის გეოგრაფია

thumb|250px|ირანის ფიზიკური რუკა**ირანის გეოგრაფია** - ირანი სახელმწიფოა აზიაში. ფართობი 1,648,195 კმ².
ირანის სახმელოთო მეზობლებთა ყველაზე გრძელი საზღვარი აქვს , ერაყთან 1458 კილომეტრი,ყველაზე მოკლე კი სომხეთთან 35 კილომეტრი

ირანის უმაღლესი მწვერვალია - დემავენდი (სიმაღლე 5.604 მეტრი), რომელიც მდებარეობს მაზანდარანის ოსტანში,

უდიდესი მდინარეა — ქარუნი 830 კმ. ირანის უდიდესი ტბებია კასპიის ზღვა (ფართობი 371.000 კმ2.) და ურმია (ფართობი 5.800 კმ2.)

ქვეყნის უდიდესი ნაწილი მთიანი რელიეფით ხასიათდება, ტერიტორიის მნიშვნელოვან ნაწილზე გაშლილია ზაგროსის და კუხუდის მთათა სისტემები . კასპიის ზღვის სამხრეთ სანაპიროს გაუყვება ელბურსის მთები . ტერიტორიის ცენტრალურ და ღმოსავლეთ რეგიონებს იკავებს ირანის მთიანეთი . დაბლობებს უკავია ქვეყნის 7 % . ირანი განსაკუთრებით მდიდარია ნავთობით და გაზით . ირანის შიგა რაიონებში ბატონობს მშრალი სუბტროპიკული და ტროპიკული კონტინენტური კლიმატი , კასპიის ზღვისპირეთსი - ტენიანი სუბტროპიკული . ნალექების სიუხვით გამოირჩევა ელბრუსის მთების ჩრდილოეთი კალთები . ირანი ჰიდროგრაფიული ქსელით ღარიბი ქვეყანაა .

### ირანის მთები 
# დემავენდი (5610 მ)
# ალამ-კუხი (4850 მ)
# საბალანი (4811 მ)
# დენა (4450 მ)
# ზარდ-კუხი (4250 მ)
# შირ-კუხი (4050 მ)
# ტაფტანი (4025 მ)
# ტოჩალი (3964 მ)
# ეზვა (3810 მ)
# სახანდი (3700 მ)

## რესურსები ინტერნეტში
*ირანის გეოგრაფია, ენციკლოპედია ირანიკა:
** Iran overland border posts 
** i. Evolution of geographical knowledge.
** ii. Human geography.
** iii. Political geography.
** iv. Cartography of Persia.
ჰამუნი

**ჰამუნი** — ტბა ავღანეთსა და ირანში, ზღვის დონიდან დაახლოებით 480 მ სიმაღლეზე. მდებარეობს სისტანი და ბელუჯისტანის ოსტანში. მისი ფართობია 1,600 კმ². 

## რესურსები ინტერნეტში 
* ჰამუნი

კატეგორია:ირანის ტბები
კატეგორია:ავღანეთის ტბები
ქილენდარის მონასტერი

**ქილენდარი** () — მამათა მონასტერი ათონის მთაზე, რომელსაც იერარქიულად მეოთხე ადგილი უკავია. ექვემდებარება სერბეთის მართლმადიდებლურ ეკლესიას და წარმოადგენს სერბეთის ერთ-ერთ წმინდა ადგილს. მონასტერი მდებარეობს ათონის ნახევარკუნძულის ჩრდილო-აღმოსავლეთ ნაწილში. დაფუძნებულია 1198 წელს წმინდა საბასა და მისი მამის სტეფანე ნემანის მიერ.

## რესურსები ინტერნეტში 
* ქილენდარის მონასტერი.

კატეგორია:საბერძნეთის მონასტრები
კატეგორია:XII საუკუნის ეკლესიები
დიონისეს მონასტერი

**დიონისეს მონასტერი** () — მამათა მონასტერი ათონის მთაზე რომელსაც იერარქიით მეხუთე ადგილი უკავია. მდებარეობს ნახევარკუნძულის სამხრეთ-დასავლეთ ნაწილში. დაარსებულია XIV საუკუნეში წმინდა დიონისე კორისელის მიერ. ამიტომაც დაარქვეს მონასტერს მისი სახელი, თუმცა თავად მონასტერი იოანე ნათლისმცემლის სახელობისაა.

## რესურსები ინტერნეტში 
დიონისეს მონასტერი

კატეგორია:საბერძნეთის მონასტრები
კატეგორია:XIV  საუკუნის ეკლესიები
ჯებ ბუში

**ჯონ ელის „ჯებ“ ბუში** () (დ. 11 თებერვალი, 1953) — ამერიკელი პოლიტიკოსი, ფლორიდის შტატის 43-ე გუბერნატორი (1999-2007), რესპუბლიკელი. გუბერნატორად არჩეულ იქნა ორი ვადით. იგი არის ჯორჯ უოლკერ ბუშის უმცროსი ძმა და ჯორჯ ჰერბერტ უოლკერ ბუშის მეორე ვაჟი. 

კატეგორია:ამერიკელი პოლიტიკოსები
კატეგორია:ფლორიდის გუბერნატორები
კატეგორია:დაბადებული 1953
კატეგორია:დაბადებული 11 თებერვალი
კატეგორია:ცოცხალი ადამიანები
ბუნ კარლაილი

[thumb|150px|[იან სომერჰალდერი - ბუნ კარლაილის როლის შემსრულებელი]]
**ბუნ კარლაილი** () არის სერიალ დაკარგულების ერთ-ერთი მოქმედი პირი მის როლს ასრულებს იან სომერჰალდერი.

## ბიოგრაფია 
მის როლს ასრულებს იან სომერჰალდერი .ბუნი ისევე როგორც სხვა 47 მგზარი გადაურჩა დაღუპვას და აღმოჩნდა იდუმალებით მოცულ კუნძულზევე. ბუნი დაიბადა 1981 წლის ოქტომბერში. 6 წლის ასაკში უვლიდა ძიძა სახელად ტერეზა, რადგან დედამისი თითქმის მოუცლელი იყო. ბუნი ძალიან ცელქი ბავშვი იყო და სულ კიბეზე დაარბენინებდა ტერეზას. ერთხელ ტერეზას (მაშინ ბუნი 6 წლის იყო) ფეხი დაუცდა კიბეზე დაგორდა და კისერი მოიტეხა. როცა ბუნი იყო 10 წლის, დედამისი, საბრინა კარლაილი ცოლად გაჰყვა ადამ რუტერფორდს. ადამს ბუნის მამინაცვალს ჰყავდა 8 წლის ქალიშვილი შენონი ბუნს შეუყვარდა თავისი მამინაცვლის შვილი  ბუნი და შენონი ისხდნენ სიდნეი-ლოს-ანჯელესის რეისზე  ბუნი  ისევე როგორც სხვა 47 მგზარი გადაურჩა დაღუპვას და აღმოჩნდა იდუმალებით მოცულ კუნძულზე. კუნძულზემან გაიცნო და დაუახლოვდა ჯონ ლოკს კუნძულზე მოხვედრის 44-ე დღეს  მან და ლოკმა მცირე ზომის თვითმფრინავი დაინახეს ლოკმა უთხრა რომ უნდა ზემოთ ასულიყო და სიგნალი გადაეცა თვითმფრინავი ჩამოვარდა და ბუნიც დაიღუპა ამ დროს ბუნი 22 წლის იყო (მე-20 სერიაში) ეს იყო პირველი მსხვერპლი მთავარ მოქმედ პირთა შორის

კატეგორია:გამოგონილი პერსონაჟები
კატეგორია:დაკარგულების პერსონაჟები
ოლიმპი (მრავალმნიშვნელოვანი)

**ოლიმპი** შეიძლება იყოს:

*ოლიმპი — მთა საბერძნეთში
*ოლიმპი (ბიზანტიის ეპისკოპოსი) — ბიზანტიის ეპისკოპოსი მეორე საუკუნის მეორე ნახევარში (გ. 169)
*მეტალურგი რუსთავი — ქ. რუსთავის საკალათბურთო კლუბი, 2006–2011 წლებში „ოლიმპი“ ეწოდა
კუტლუმუსიუს მონასტერი

**კუტლუმუსიუს მონასტერი** () — მამათა მონასტერი ათონის მთაზე, იერარქიით უკავია მეექვსე ადგილი.
## მდებარეობა
მონასტერი მდებარეობს ნახევარკუნძულის ჩრდილო-აღმოსავლეთით. ადგილი რომელზეც ეს წმინდა მონასტერი იმყოფება ჰქვია კამეგრა და ივერიონისგან აღმოსავლეთით აშორებს ნახევარი საათის სავალი გზით. კამაგრა ეს ერთგვარი პორტია რომელზეც ჩერდებიან ათონზე მიმავალი გემები. მონასტერი მართკუთხა ფორმისაა და გარემოცულია სამი სართული კელიებით. ზედა იარუსის დასავლეთ ნაწილში მდებარეობს სატრაპეზო. მონასტრის ჯვარგუმბათოვანი ტაძარი ფერისცვალების სახელობისაა.

## რესურსები ინტერნეტში 
* კუტლუმუსიუს მონასტერი

კატეგორია:საბერძნეთის მონასტრები
პანტოკრატორის მონასტერი

**პანტოკრატორის მონასტერი** () — მამათა მონასტერი ათონის მთაზე, იერარქიით მეშვიდე ადგილზე წმინდა მონასტრებს შორის. მონასტრის სახელწოდება მომდინარეობს მაცხოვრის ხატის სახელწოდებისაგან — პანტოკრატორი (ბერძნ. Παντοκράτωρ), რომელიც მონასტერს დაარსებისას შესწირეს. ამჟამად ეს ხატი სანქტ-პეტერბურგის მუზეუმში ინახება.

## აღწერა
პანტოკრატორის მონასტერი იმყოფება ნახევარკუნძულის ჩრდილო-აღმოსავლეთ ნაწილში, ძველი ქალაქის (Thyssus) ნანგრევების მახლობლად. მდებარეობს ზღვის დონიდან 50 მეტრში. მონასტერი მართხკუთხა ფორმისაა და გამაგრებულია გალავნით. ეზო ორად არის გაყოფილი: პირველში სასტუმრო კელიებია, ასევე სხვადასხვა სახელოსნოები; მეორეში კი განთავსებულია ფერიცვალების ტაძარი, სამრეკლო და სატრაპეზო.

## ისტორია
მონასტერი დაარსებულია ორი ძმის მიერ - ალექსი (სამხედრო წოდებით - სტრატოპედარქი) და მისი ძმა იოანე (მოსამართლე ჩინოვნიკი წოდებით - პრიმმიცერიუსი), რომლებმაც თავიანთი ცხოვრება ბერ-მონაზვნურ ცხოვრების წესით გავლეს და აქ ამ მონასტერში აღასრულნენ. თუმცაღა არსებობს ლეგენდა რომ მონასტერი იმპერატორ ალექსანდრე კომინის მიერ არის დაარსებულიო. პირველად მონასტერი მოიხსენიება 1358 წელს. 1362 წელს კონსტანტინოპოლის პატრიარქის კალისტე I მიერ მოხდა მონასტრის რეკონსტრუქცია. შემდგომ აქ ცხოვრობდა პატრიარქი კალისტე II, ასევე თესალონიკელი არქიეპისკოპოსები ფეონა და სიმონი.

მთავარი ტაძარი მაცხოვრის ფერისცვალების სახელობისაა, რომელიც მინასტერთან ერთად აშენდა. ტაძარმა სახეცვლილება განიცადა XIV საუკუნის პირველ ნახევარსა და 1854 წელში. სამრეკლო XIX საუკუნისაა. მონასტრის ტერიტორიაზე დღესდღეობით შვიდი ტაძარი მოქმედებს ხოლო მონასტრის გარეთ კიდევ სხვა შვიდი. მონასტერს ხუთი კელია უდგას კარეის რაიონში, ეკუთვნის ელია წინასწარმეტყველის სკიტა ასევე მის დაქვემდებარებაში არის მრავალი ტაძარი რომლებიც სხვადასხვა ქვეყნებში მდებარეობს.

მონასტრის ბიბლიოთეკა 350-ზე მეტ ხელნაწერს ინახავს და დაახლოებით 3500 წიგნს. მონასტრის საძმო 15 ბერისაგან შედგება.

## სიწმინდეები
* მონასტრის მფარველი  გერონტისსას  ღვთისმშობლის ხატი - თავად ხატი ისტორიით .
* თევდორე სტრატილატის წმინდა ნაწილები.
* უვერცხლო მკურნალთა კოზმა და დამინეს წმინდა ნაწილები.
* ცხოველსმყოფელი ჯვრის წმინდა ნაწილები.
* წმინდა მოწამე მერკურის ფარის ნაწილი.
* XIV საუკუნის ხატები .

## რესურსები ინტერნეტში
* პანტოკრატორის მონასტერი
* პანტოკრატორის მონასტრის ხედი 
* პანტოკრატორის მონასტრის ვებ გვერდი 

კატეგორია:საბერძნეთის მონასტრები
კატეგორია:XIV საუკუნის ეკლესიები
ქსეროპოტამის მონასტერი

**ქსეროპოტამის მონასტერი** () — მამათა მონასტერი ათონის მთაზე, იერარქიით იმყოფება მერვე ადგილას. 1990 წელში იქ იყო 40 ბერი.

## რესურსები ინტერნეტში 
* ქსეროპოტამის მონასტერი

კატეგორია:საბერძნეთის მონასტრები
ზოგრაფის მონასტერი

**ზოგრაფის მონასტერი** (ბერძ. Μονή Ζωγράφου) — მამათა მონასტერი ათონის მთაზე, იერარქიით დგას მეცხრე ადგილას. შედის ბულგარეთის მართლმადიდებლური ეკლესიის იურისდიქციაში.

## რესურსები ინტერნეტში 
*ზოგრაფის მონასტერი

კატეგორია:საბერძნეთის მონასტრები
ნიკოლო მიწიშვილი

**ნიკოლო მიწიშვილი** (ნამდვილი სახელი და გვარი — **სირბილაძე ნიკოლოზ იოსების ძე**; დ. 8 ნოემბერი, 1896, ჯვარისა, ახლანდელი ტყიბულის მუნიციპალიტეტი, — გ. 13 ივლისი, 1937) — ქართველი პოეტი, „ცისფერყანწელთა“ წევრი.

## ბიოგრაფია
დაიბადა ქუთაისის მაზრის სოფელ ჯვარისაში (დღეს — ტყიბულის მუნიციპალიტეტი). 1903 წელს, შვიდი წლის ასაკში, შეიყვანეს ქუთაისის სამოქალაქო სასწავლებელში, რომლის დამატებითი კლასის გავლის შემდეგ  სწავლა გააგრძელა ქუთაისის რეალურ სასწავლებელში. დაამთავრა ორწლიანი სამასწავლებლო კურსები. პედაგოგიურ მოღვაწეობას ეწეოდა ვანის რაიონის სოფლებში — ტობანიერსა და საჩინოში. თექვსმეტი წლის ჭაბუკმა, 1912 წელს, ჟურნალ „თეატრსა და ცხოვრებაში“ პირველად გამოაქვეყნა ლექსი „მთებში“. შემდეგ პერიოდულად იბეჭდებოდა მისი მინიატურები და სტატიები.

1917 წელს რედაქტორობდა ქუთაისის მუშათა და ჯარისკაცთა გაზეთს „გოლოს სალდატა“. 1918 წელს ნიკოლო მიწიშვილი შეუერთდა ცისფერყანწელთა ორდენს და მისი ერთ-ერთი აქტიური წევრი გახდა. სისტემატურად თანამშრომლობდა სიმბოლისტთა ბეჭვდით ორგანოებთან („მეოცნებე ნიამორები“, „პოეზიის დღე“, „ბახტრიონი“, „ბარიკადი“, „რუბიკონი“). 1921 წელს, ნიკოლოს რედაქტორობით, თბილისში დაარსდა გაზეთი „ფიგარო“. იმავე წელს გამოიცა კრებული „პოეტი გრუზიი“, რომლის შემდგენელი და რედაქტორი მიწიშვილი იყო. 1922 წელს, თბილისში გამოიცა პოეტის პირველი წიგნი „წმინდანიანი“. იმავე წელს ნიკოლო მიწიშვილი საზღვარგარეთ გაემგზავრა. მან რამდენიმე ხანი დაჰყო სტამბოლში, სადაც დაიბეჭდა მისი მეორე წიგნი „შავი ვარსკვლავი“.

1922-25 წლებში ნიკოლო მიწიშვილი საზღვარგარეთ ცხოვრობდა და აქტიურ ლიტერატურულ საქმიანობაში იყო ჩაბმული. 1924 წელს მან პარიზში ჩამოაყალიბა „ქართველ ხელოვანთა კავშირი“, ნიკოლო მიწიშვილი პარიზში თანამშრომლობდა გრიგოლ ვეშაპელის რედაქტორობით გამომავალ გაზეთ „ახალ საქართველოსთან“.

სამშობლოში დაბრუნების შემდეგ, ნიკოლო მიწიშვილი აქტიურად მონაწილეობს ლიტერატურულ-საზოგადოებრივ ცხოვრებაში. იყო სახელმწიფო გამომცემლობის სამხატვრო განყოფილების ხელმძღვანელი, 1926-28 წლებში რედაქტორობდა მწერალთა კავშირის ჟურნალ „ქართულ მწერლობას“, იყო ლიტფონდის ერთ-ერთი დამფუძნებელი და პირველი დირექტორი. ხელმძღვანელობდა სახელგამს.

საგამომცემლო საქმიანობისთვის გუნდში შემოიკრიბა საუკეთესო მხატვრები, მწერლები, სტილისტები, კორექტორები: მხატვარი ლადო გუდიაშვილი, გრაფიკოსი ლადო ქუთათელაძე, კორექტორი ალექსანდრე ლორდელი, ძველი სტამბის მუშა ასოთამწყობი, ალექსანდრე ყაზბეგის მეგობარი ლუარსაბ ხელაძე. მისი ინიციატივით შეიქმნა სახელგამთან არსებული სემინარი სტილისტებისთვის, რედაქტორებისთვის და კორექტორებისთვის, სადაც ლექციებს კითხულობდნენ არნოლდ ჩიქობავა, ვარლამ თოფურია და სხვები. ეს იყო უმნიშვნელოვანესი ნაბიჯი იმდროინდელი ქართული გამომცემლობების და შეიძლება ითქვას, წიგნიერების განვითარების საქმეში.

უკანასკნელ წლებში რედაქტორობდა „ზარია ვოსტოკას“. ცდილობდა შუამავლის როლი ეთამაშა საბჭოთა ხელისუფლებასა და ქართულ ინტელიგენციას შორის.

1937 წლის 2 ივნისს ნიკოლო მიწიშვილი დააპატიმრეს, 13 ივლისს დახვრიტეს.

## ლიტერატურა
კატეგორია:ქართველი პოეტები
კატეგორია:დაბადებული 1896
კატეგორია:გარდაცვლილი 1937
კატეგორია:ცისფერყანწელები
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:სიკვდილით დასჯილი ქართველები
კატეგორია:ტყიბულის მუნიციპალიტეტში დაბადებულები
კატეგორია:მწერლები ანბანის მიხედვით
ფილოთეის მონასტერი

**ფილოთეის მონასტერი** (ბერძ. Μονή Φιλοθέου) — მამათა მონასტერი ათონის მთაზე. იერარქიით იმყოფება მეთორმეტე ადგილას. მდებარეობს ნახევარკუნძულის ჩრდილო-აღმოსავლეთით, ათანასეს ლავრასა და ივერიის მონასტერს შორის. დღესდღეობით მონასტერში 60 ბერია. დაარსებულია X საუკუნეში.

1539–1540 წლებში მონასტერი განახლდა საქართველოს მეფეების, კახეთის მეფე ლევანისა და მისი ვაჟის, კახეთის მეფე ალექსანდრე II-ის სახსრებით, რომელთა ფრესკები სატრაპეზოშია გამოსახული.

## რესურსები ინტერნეტში 
* ფილოთეის მონასტერი
* ფილოთეის მონასტრის ხედი 

## სქოლიო
კატეგორია:საბერძნეთის მონასტრები
კატეგორია:X საუკუნის ეკლესიები
კასტამონიტის მონასტერი

**კასტამონიტის მონასტერი** () — მამათა მონასტერი ათონის მთაზე. იერარქიით იმყოფება მეოცე ადგილას. მდებარეობს ნახევარკუნძულის სამხრეთ-აღმოსავლეთით, ათანასეს ლავრასა და ივერიის მონასტერს შორის. დღესდღეობით მონასტერში 20 ბერია. დაარსებულია XI საუკუნეში. მონასტერი აგებულია სტეფანე პირველომოწამის სახელზე.

## რესურსები ინტერნეტში 
* კასტამონიტის მონასტერი
* კასტამონიტის მონასტრის ხედი 

კატეგორია:საბერძნეთის მონასტრები
კატეგორია:XI  საუკუნის ეკლესიები
ლიტერატურული ჟანრი

**ლიტერატურული ჟანრი** – ლიტერატურული ნაწარმოების კატეგორია. ყველაზე გავრცელებული ჟანრებია ეპოსი, ტრაგედია, კომედია რომანი (პროზა), მოთხრობა, ესსე, სატირა, ალეგორია, სათავგადასავლო, ისტორიული რომანი. ჟანრები ასევე იყოფა ქვეჟანრებად.

კატეგორია:ჟანრები

ჟანრები
კატეგორია:გამონაგონი
საქართველოს მოქალაქის პირადობის მოწმობა

**საქართველოს მოქალაქის პირადობის მოწმობა** — საქართველოს მოქალაქის ოფიციალური დოკუმენტი, რომელიც ადასტურებს პირის საქართველოს მოქალაქეობას, მის ვინაობას და საცხოვრებელ ადგილს. საქართველოში მცხოვრებ პირთა პირადობის მოწმობის გაცემას და შეცვლას ახორციელებს სახელმწიფო სერვისების განვითარების სააგენტო სააგენტო ტერიტორიული სამსახურებისა და იუსტიციის სახლების მეშვეობით, ხოლო საზღვარგარეთ მყოფ საქართველოს მოქალაქეს უფლება აქვს, პირადობის ელექტრონული მოწმობის გაცემისა და შეცვლის მოთხოვნოთ განცხადება წარუდგინოს საზღვარგარეთ საქართველოს დიპლომატიურ წარმომადგენლობას ან საკონსულო დაწესებულებას. სააგენტოს ტერიტორიული სამსახურები პირადობის მოწმობებს გასცემს დამზადებისათვის გათვალისწინებული ყველა საჭირო დოკუმენტის წარდგენიდან მე-10 სამუშაო დღეს, ან დაჩქარებული წესით. საქართველოს დიპლომატიური წარმომადგენლობა ან საკონსულო დაწესებულებები — წარდგენიდან 45 დღის ვადაში. საქართველოს მოქალაქის პირადობის მოწმობა 18 წლამდე პირებზე გაიცემა 4 წლის ვადით, 18 წლის ზემოთ — 10 წლის ვადით. საქართველოს მოქალაქე 14 წლის მიღწევიდან  6 თვის ვადაში ვალდებულია მიიღოს პირადობის მოწმობა. სურვილის შემთხვევაში, პირადობის მოწმობის მიღების უფლება აქვს ასევე 14 წლამდე საქართველოს მოქალაქეს.

## რესურსები ინტერნეტში
* სამოქალაქო რეესტრი 

## სქოლიო
კატეგორია:პიროვნების იდენტიფიკაცია
ღია ტექსტი (კრიპტოგრაფია)

**ღია ტექსტი** გამოიყენება კრიპტოგრაფიაში იმ ინფორმაციის აღსანიშნავად, რომელსაც გამგზავნი გადასცემს მიმღებს. კომპიუტერების გამოჩენამდე ეს ტერმინი, როგორც წესი, აღნიშნავდა რომელიმე ენაზე შედგენილ ჩვეულებრივ ტექსტს. დღეისთათვის ამ ტერმინს უფრო ფართო დანიშნულება აქვს და მოიცავს ყველანაირ მონაცემს, რისი გადაცემაც შესაძლებელია ციფრული სახით (დოკუმენტები, სურათები, აუდიო, ვიდეო და სხვა ნებისმიერი ინფორმაცია) და რომელსაც ჯერ არ შეხებია რაიმე ცვლილება, მაგ. კომპრესია, შიფრაცია, ჰეშირება.

ღია ტექსტი წარმოადგენს შემავალ მონაცემებს კრიპტოგრაფიული ალგორითმებისათვის, რომელთა გამოყენების შემდგომ მიიღება შიფროტექსტი ან ჰეში.

კატეგორია:კრიპტოგრაფია
სერგო კლდიაშვილი

**სერგო დავითის ძე კლდიაშვილი** (დ. 6 ოქტომბერი, 1893, ზედა სიმონეთი, ახლანდელი თერჯოლის მუნიციპალიტეტი — გ. 14 ოქტომბერი, 1986, თბილისი) — ქართველი პოეტი, მწერალი, ნოველისტი. იყო ქართველი სიმბოლისტების ლიტერატურული ჯგუფის „ცისფერყანწელთა“ წევრი.

## ბიოგრაფია
დაიბადა დავით კლდიაშვილის ოჯახში. 1913 წელს დაამთავრა ქუთაისის გიმნაზია, შემდეგ სწავლობდა მოსკოვის უნივერსიტეტის იურიდიულ ფაკულტეტზე, მაგრამ მოუსწრო რევოლუციამ და იძულებული გახდა დაბრუნებულიყო სამშობლოში. მისი პირველი ლიტერატურული მინიატურა ჯერ კიდევ 1911 წელს გამოქვეყნდა გაზეთ „სინათლეში“. იგი ქართველ მწერალთა იმ თაობას ეკუთვნის, რომლებმაც დააარსეს ცისფერყანწელთა ლიტერატურული ორდენი და უძველესი ქართული ლიტერატურული ტრადიცია ახალი შინაარსითა და ფორმებით გაამდიდრეს.

მკითხველი დიდი ინტერესით შეხვდა მწერლის 2 რომანს „ფერფლს“ და „მყუდრო სავანეს“. ს. კლდიაშვილის სახელს უშუალოდ  დაუკავშირდა ქართული ნოველის შექმნა, იგი სამართლიანად ითვლება ამ ჟანრის ერთ-ერთ გამოჩენილ ოსტატად. მისი ნოველები და მინიატურბი — „ჭინკა ბიჭები“, „გორგასლის თასი“, „შემოდგომის წვიმა“, „ჯორდანო ბრუნო“, „სოფლის გზაზე საქართველოში“, „შორეული ციალი“, „სვანური მოთხრობების“ მთელი ციკლი, სამართლიანად დამკვიდრდა ქართული ლიტერატურის ოქროს ფონდში.

განსაკუთრენბით უნდა აღინიშნოს სერგო კლდიაშვილის როგორც დრამატურგის ღვაწლი. მისი პიესები „გმირთა თაობა“, „ირმის ხევი“, „დაბრუნება“ წარმატებით იდგმებოდა რუსთაველისა და მარჯანიშვილის თეატრების სცენაზე. მან დაგვიტოვა აგრეთვე საგულისხმო კრიტიკული და პუბლიცისტური წერილები ჩვენი ლიტერატურისა და საზოგადოებრივი ცხოვრების აქტუალურ საკითხებზე. ფასდაუდებელია მწერლის მოგონებები დავით კლდიაშვილზე, აკაკი წერეთელზე, ვაჟა-ფშაველაზე, პაოლო იაშვილზე, ტიციან ტაბიძეზე, ვ. გაფრინდაშვილზე და სხვა. მისი ნაწარმოებები თარგმნილია ფრანგულ, ინგლისურ, რუსულ, გერმანულ, სომხურ, უკრაინულ, პოლონურ და სხვა ენებზე. დაჯილდოებული იყო შრომის წითელი დროშის ორდენით, „საპატიო ნიშნის“ ორდენით და მედლებით.

სოფელ ზედა სიმონეთში არის დავით და სერგო კლდიაშვილების სახლ-მუზეუმი.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 220, თბ., 1994

## სქოლიო
კატეგორია:დიდუბის პანთეონში დაკრძალულები
კატეგორია:ქართველი მწერლები
კატეგორია:ქართველი პოეტები
კატეგორია:დაბადებული 1893
კატეგორია:გარდაცვლილი 1986
კატეგორია:ცისფერყანწელები
კატეგორია:თერჯოლის მუნიციპალიტეტში დაბადებულები
კატეგორია:მწერლები ანბანის მიხედვით
D (პროგრამირების ენა)

**D** არის მრავალპარადიგმული,  ობიექტზე ორიენტირებული და  ბრძანებითი  პროგრამირების ენა,
შექმნილი ვალტერ ბრაითის მიერ.
მისი გამოყენება შესაძლოა  სისტემური პროგრამირებისთვის. იგი იქნა შექმნილი C++-ის გასაუმჯობების
მიზნით, აქცენტი გაკეთებულია ენისგან კომპლექსირების მოშორებაზე და ენის თანამედროვე პროგრამირების
პრინციპების დაცვაზე. D  პროგრამირების ენაზე ზეგავლენა მოახდინა C++-მა,  C#-მა,  ჯავამ და  ეიფელმა.

## მაგალითები 
ცნობილი « Hello World », მაგალითი D პროგრამირების ენისთვის:

```d
import std.stdio;
int main () 
{
    writefln("Hello world!");
    return 0;
}
```

მეორე მაგალითი:

```d
// D-ში დაწერილი პროგრამა რომელიც ეკრანზე წერს პროგრამისთვის მიცემულ არგუმენტებს.
import std.stdio;
int main(char[][] args) 
{
    foreach (int i, char[] arg; args) 
    {
       writefln("args[", i, "] = '", arg, "'");
    }
    return 0;
}
```

## რესურსები ინტერნეტში 
### ვებ საიტები 
*  DigitalMars D, ოფიციალური საიტი.
*  Wiki4D, Wiki D ენის შესახებ.
*  dsource.org, D-ში დაწერილი ღია კოდიანი პროექტების ვებ სივრცე.

### კომპილატორები 
*  DigitalMars D DMD კომპილატორი ვინდოუსისთვის და  ლინუქსისთვის.
*  gdc, ღია კოდიანი კომპილატორი (GPL) Gcc კომპილატორის ინტერფეისი, ვინდოუსისთვის და  ლინუქსისთვის.
*  gdcwin, gdc ვინდოუსისთვის.
*  gdcmac, gdc  Mac OS X-თვის.

კატეგორია:პროგრამირების ენები
Sabrina (ალბომი)

***Sabrina*** — იტალიელი მომღერლის, საბრინა სალერნოს სადებიუტო ალბომი, გამოცემული 1987 წელს, ლეიბლზე Ariola. მასში შეტანილია 9 სიმღერა, რომელთა შორის ოთხი გამოიცა საბრინას პირველი სინგლების სახით. ესენია „Sexy Girl“, „Lady Marmalade“, „Hot Girl“ და ყველაზე ცნობილი — „Boys (Summertime Love)“.

## სიმღერების სია
# „Boys (Summertime Love)“ (მ. რონსანტო, რ. როსი, კ. კეჩეტო, მ. ჩარლტონი) - 3:55
# „Hot Girl“ (მ. რონსანტო, კ. კეჩეტო, რ. როსი) - 3:22
# „Get Ready (Holiday Rock)“ (მ. რონსანტო, რ. როსი, კ. კეჩეტო, მ. ჩარლტონი) - 3:30
# „Kiss“ (პრინსი) - 3:39
# „Sexy Girl“ (მ. რონსანტო, ნ. ჰეკეტი, რ. როსი) - 3:24
# „Kiss Me“ (მ. რონსანტო, რ. როსი, ტ. სპენსერი, უ. ბიონდი) - 4:08
# „Lady Marmalade“ (ბობ კრიუ, კენი ნოლანი) - 4:07
# „My Sharona“ (ბ. ავერი) - 4:44
# „Da Ya Think I'm Sexy“ (კ. ეპისი, რ. სტიუარტი) - 4:34

## ჩარტები
## სერტიფიცირება
## სქოლიო 
კატეგორია:1987 წლის სადებიუტო ალბომები
კატეგორია:საბრინა სალერნოს ალბომები
შიფრაცია

**შიფრაცია** — კრიპტოგრაფიაში  აღნიშნავს კრიპტოგრაფიული შიფრის გამოყენებით ღია ტექსტის  შიფროტექსტად გარდაქმნის პროცესს. ამის შედეგად ინფორმაცია სრულიად კარგავს თავის პირვანდელ შინაარსს და მისი უკუაღდგენა შესაძლებელია მხოლოდ დეშიფრაციის პროცესში სპეციალური ინფორმაციის (ე.წ. გასაღების) დახმარებით. შესაბამისად რაიმე გასაღებით დაშიფრული ინფორმაციის გაშიფრვა შეუძლია მხოლოდ მას, ვინც ფლობს ამ კონკრეტულ გასაღებს.

შიფრაცია საუკუნეების მანძილზე გამოიყენებოდა უპირატესად სამხედრო და სამთავრობო სფეროებში, საიდუმლო და დაცული კომუნიკაციის მიზნებისათვის. თუმცა დღეის მდგომარეობით შიფრაცია ასევე ფართოდ გამოიყენება როგორც ბიზნესში, ასევე ყოველდღიურ საქმიანობაში. მაგ. ინფორმაციის დამალვისა და დაკარგვის შემთხვევაში დაცვის მიზნით ფართოდაა გავრცელებული ფლეშ-მეხსიერების, ლეპტოპების და სარეზერვო დისკების შიფრაცია, ელექტრონული ფოსტის შიფრაცია. შიფრაციის ერთ-ერთი მაგალითია ასევე ციფრული უფლებების მართვის სისტემები, რომლებიც საავტორო ინფორმაციას იცავენ არალეგალური წვდომისაგან, მაგ. ე.წ. რევერს-ინჟინერინგისგან.

შიფრაცია ასევე გამოიყენება მნიშვნელოვან მონაცემთა დასაცავად მისი გადაცემის დროს (ინტერნეტში, მობილურ ტელეფონებში, საბანკო ტერმინალებში და ა.შ), ვინაიდან მონაცემთა გაჟონვის რისკი ქსელთან ფიზიკური წვდომის შემთხვევაში მაღალია, ხოლო მთელი ქსელის პერიმეტრის დაცვა - ხშირად შეუძლებელი.

შიფრაცია იცავს მონაცემებთა კონფიდენციალურობას, ხოლო მათი მთლიანობისა და აუთენტურობის შემოწმებისათვის დამატებით გამოიყენება კრიპტოგრაფიული ალგორითმები, მაგ. შეტყობინების აუთენტურობის კოდი და ციფრული ხელმოწერა. შიფრაციის პროგრამული და აპარატული გადაწყვეტები ფართოდ და წარმატებით გამოიყენება, თუმცა სრული უსაფრთხოებისათვის აუცილებელია ზომების მიღება მთელი სისტემის მასშტაბით. ბოროტგანმზრახველს ინფორმაციის მოპოვება შეუძლია შიფროტექსტის გატეხვის გარეშეც, ქსელის ტრაფიკის ანალიზით, გადაცემული ინფორმაციის ატრიბუტების ანალიზით, ასევე ე.წ. ტროის ცხენით

## ლიტერატურა 
* Richard J. Aldrich, ''GCHQ: The Uncensored Story of Britain's Most Secret Intelligence Agency'', HarperCollins July 2010.
* Helen Fouché Gaines, "Cryptanalysis", 1939, Dover. ISBN 0-486-20097-3

## რესურსები ინტერნეტში 
* Kish cypher

კატეგორია:კრიპტოგრაფია
კარაკალას მონასტერი

**კარაკალას მონასტერი** (ბერძ. Μονή Καρακάλλου) — მამათა მონასტერი ათონის მთაზე. იერარქიით იმყოფება მეთერთმეტე ადგილას. მდებარეობს ნახევარკუნძულის სამხრეთ-აღმოსავლეთით, ათანასეს ლავრასა და ივერიის მონასტერს შორის. დღესდღეობით მონასტერში 30 ბერია.

## რესურსები ინტერნეტში 
* კარაკალას მონასტერი
* კარაკალას მონასტრის ხედი 

კატეგორია:საბერძნეთის მონასტრები
პროტაგონისტი

პროტაგონისტი  (ბერძნ. *πρωταγωνιστής, პროტაგონისტის* „მთავარი“ ან „პირველი მოქმედი პირი/პერსონაჟი“, შედგება *πρώτος, პროტოს* „პირველი“ და *άγω, აგო* „ვაკეთებ, ვამოძრავებ“) წარმოადგენს ბერნულ ტრაგედიაში პირველ მოქმედ პირს (არსებობს აგრეთვე *დეუტერაგონისტი* და *ტრიტაგონისტი*, ანუ მეორე და მესამე მთავარი პერსონაჟი).

დღესდღეობით „პროტაგონისტი“ აღნიშნავს ლიტერატურასა და კინოში მთავარ პერსონაჟს - რომანის, მოთხრობის ან სხვა ლიტერატურული ან სინემატოგრაფიული ნაწარმოების მთავარ გმირს.

პროტაგონისტის მოწინააღმდეგეს ნაწარმოებში ანტაგონისტი (ბერძნ. *ανταγωνιστής, ანტაგონისტის*) ეწოდება.

კატეგორია:ლიტერატურული ტერმინები
კატეგორია:თეატრი
კატეგორია:თეატრალური პროფესიები
History, Hits & Highlights '68–'76

'''History, Hits & Highlights '68–'76''' — Deep Purple-ის ორმაგი DVD დისკი, გამოცემული 2009 წელს. დისკში შეტანილი იქნა ვიდეომასალა ჯგუფის ისტორიის სხვადასხვა პერიოდებიდან. კრებულზე წარმოდგენილია საკმაოდ იშვიათი მასალები, ხოლო ჯგუფის პერიოდები ქრონოლოგიური თანმიმდევრობით არის ნაჩვენები.

## DVD-ს შინაარსი 
### დისკი 1
#### ისტორია
# ისტორია (7:14 - 1968-1970) 
# ისტორია (6:30 - 1971-1972)
# ისტორია (7:01 - 1973-1976)

#### ჰიტები
# Help! (5:24 - დანიური ტელევიზია 1968)
# Hush (4:13 - Playboy After Dark 1968)
# Wring That Neck (3:19 - კანადური ტელევიზია 1969)
# Hallelujah (3:40 - Beat Club 1969)
# Mandrake Root (12:27 - South Bank Summer 1970)
# Speed King (4:15 - WDR ვიკი ლეანდროსი 1970)
# Black Night (3:13 - Top of the Pops 1970)
# Child in Time (9:35 - Doing Their Thing 1970)
# Lazy (11:01 - კოპენჰაგენი 1972)
# Strange Kind of Woman (4:01 - Top of the Pops 1971)
# Fireball - ჩაწერა (2:59 - ABC TV 1971)
# Fireball (3:30 - Disco ZDF 1972)
# Demon's Eye (10:09 - RBB გერმანია 1971)
# No No No (7:20 - Beat Club 1971)
# Into the Fire (4:09 - RBB გერმანია 1971)
# Never Before (3:39 - პრომო 1972)
# Highway Star (6:06 - Beat Club 1971)
# Smoke On the Water (5:19 - Hofstra 1973)
# Burn (6:14 - ლიდსის პოლიტექნიკური უნივერსიტეტის პროექტი 1974)
# Mistreated (10:20 - California Jam 1974)
# Love Child (4:20 - ტოკიო 1975)
# You Keep On Moving (6:13 - ტოკიო 1975)

### დისკი 2
#### რჩეული
# And the Address (2:57 - Playboy After Dark 1968)
# Wring That Neck (25:01 - ბილზენის ჯაზ ფესტივალი 1969)
# Wring That Neck (10:58 - 'Pop Deux' პარიზი 1970)
# Mandrake Root (14:33 - 'Pop Deux' პარიზი 1970)
# Black Night (3:10 - პრომო კლიპი 1970)
# No No No (რეპეტიცია, დუბლი 1) (7:36 - Beat Club 1971)
# No No No (რეპეტიცია, დუბლი 2) (7:40 - Beat Club 1971)
# 'Je Nuit’ ფრანგული ტელევიზია 1974 (3:09 - INA საფრანგეთი 1974)
# Burn (6:46 - ლიდსის პოლიტექნიკური უნივერსიტეტის პროექტი 1974)
# Interview (20:56 - ლიდსის პოლიტექნიკური უნივერსიტეტის პროექტი 1974)
# Space Truckin’ (12:36 - ლიდსის პოლიტექნიკური უნივერსიტეტის პროექტი 1974)
# ახალი ზელანდია Ducomentary (5:43 - ახალი ზელანდია 1975)
# Interview (14:12 - ახალი ზელანდია 1975)
# Smoke On the Water (3:04 - ახალი ზელანდია 1975)
# ინტერვიუ ტონი ედვარდსთან 1976 (2:14 - ფრანგული ტელევიზია 1976)

## რესურსები ინტერნეტში 
* Recordshopx 
* Deep Purple Net

კატეგორია:Deep Purple-ის ვიდეო ალბომები
კატეგორია:2009 წლის ვიდეო ალბომები
კატეგორია:საკონცერტო ვიდეო ალბომები
კატეგორია:2009 წლის საკონცერტო ალბომები
კატეგორია:Deep Purple-ის საკონცერტო ალბომები
კატეგორია:Deep Purple-ის კომპილაციური ალბომები
თამაზ ბაძაღუა

**თამაზ ბაძაღუა** (დ. 1959, ნახუნავო, ახლანდელი მარტვილის მუნიციპალიტეტი — გ. 5 ნოემბერი, 1987, სამტრედიის მიდამოები) — ქართველი დრამატურგი, პოეტი.

დაიბადა უძველეს სოფელ ნახუნავოში, გეგეჭკორის რაიონი, პედაგოგების პოლიკარპე და თალიკო ბაძაღუების ოჯახში. ჰყავდა ორი და - დოდო და ლეილა.

1975 წელს დაამთავრა ნახუნავოს სკოლა და ამავე წელს ჩააბარა მისაღები გამოცდები თბილისის ივანე ჯავახიშვილის სახელობის სახელმწიფო უნივერსიტეტის ფილოლოგიურ ფაკულტეტზე. პირველი სამეცნიერო ნაშრომი I კურსის სტუდენტმა წარმოადგინა სტუდენტთა 38 სამეცნიერო კონფერენციაზე „პერსონოლოგიური ანალოგია“. II კურსის სტუდენტმა 1977 წელს ისევ სტუდენტთა 39-ე სამეცნიერო კონფერენციაზე წაიკითხა ნაშრომი: „მისტიკური სილამაზის გამოსახვა იოანე მტბევარის საგალობლებში“, ხელმძღვანელი იყო გ. ფარულავა. 1980 წელს თამაზმა დაამთავრა უნივერსიტეტი, დაწერა სადიპლომო ნაშრომი ოთარ ჭილაძის რომანზე „გზაზე ერთი კაცი მიდიოდა“, ამავე წელს დაიწყო მუშაობა მხატვრული თარგმანის მთავარ სარედაქციო კოლეგიაში. 23 წლისამ 1982 წელს გამოსცა პირველი წიგნი „მესამე ზარი“ ოჯახიც დროულად, ახალგაზრდამ შექმნა.

1985 წელს გამომცემლობა „განათლებამ“ დასტამბა მის მიერ თარგმნილი ჯაკომო ლეოპარდის ლექსები. თარგმნა პიერ პაოლო პაზოლინის, მიქელანჯელო ბუონაროტის, გიიომ აპოლინერის, რაინერ მარია რილკეს ლექსები. თამაზი მუშაობდა დრამატურგიაშიც. ის იყო ახალგაზრდა დრამატურგთა ბიჭინთვის სემინარის უცვლელი წევრი. მისი პიესები იდგმებოდა რუსთავის, თბილისის სანდრო ახმეტელის სახელობის, ერთი მსახიობის თეატრებში. მისი პირველი პიესა იყო „იფიგენია“ ხოლო „ბოლო ღამე და თუთიყუში“ 2001 წელს ერთი მსახიობის თეატრში დაიდგა მისი პიესა „ღამე და თუთიყუში“, მსახიობ დუტა სხირტლაძის შესრულებით. თამაზის პიესები „რეკვიემი ვერცხლის ქორწილისათვის“, „ღუზა ჩაუშვი“, ანგელოზო", „ძველი როიალი“ წარმატებით იდგმებოდა თეატრების სცენაზე. პროზაშიც სცადა ბედი 1982 წელს „ცისკრის  ბიბლიოთეკის“  3-4 ნომერში გამოქვეყნდა მისი მოთხრობა „დღე“  

1987 წლის 5 ნოემბერს პოეტი და დრამატურგი თამაზ ბაძაღუა ოჯახთან ერთად ტრაგიკულად დაიღუპა ავტოკატასტროფაში.

2011 წლის 22 იანვარს საქართველოს საპატრიარქოსთან არსებული ახალგაზრდობის სულიერი და ინტელექტუალური განვითარების ცენტრის დარბაზში პოეტისა და დრამატურგის ხსოვნისადმი მიძღვნილი საღამო გაიმართა.

## რესურსები ინტერნეტში
*poetry.ge-ზე
*ბიოგრაფიულ ლექსიკონში
* თეა თოფურია, თამაზ ბაძაღუა - 30 წლის შემდეგ საბედისწერო ავტოკატასტროფიდან. რადიო თავისუფლება, 2017.  

კატეგორია:ქართველი დრამატურგები
კატეგორია:ქართველი პოეტები
კატეგორია:დაბადებული 1959
კატეგორია:გარდაცვლილი 1987
კატეგორია:მარტვილის მუნიციპალიტეტში დაბადებულები
Wii

thumb
**Wii** — სახლის ვიდეო თამაშების კონსოლი, რომელიც გამოსცა Nintendo-მ. იგი არის მეშვიდე თაობის კონსოლი, ამიტომ ძირითად კონკურენციას უწევს Microsoftს Xbox 360-სა და სონის PlayStation 3-ს.

Wii არის Nintendo-ს მეხუთე კონსოლი, GameCube-ის შთამომავალი. მასზე შესაძლებელია GameCube-ის ოფიციალური თამაშების თამაშიც. Nintendo-მ პირველად განაცხადა კონსოლის შესახებ 2004 წლის E3 პრეს-კონფერენციაზე, შემდეგ კი წარმოადგინეს სისტემა 2005 წელს. 2006 წლის E3-ზე კონსოლმა პირველად მოიგო რამდენიმე ახალი ჯილდო.

## რესურსები ინტერნეტში 
* გლობალური და მთავარი Wii-ის საიტი 

კატეგორია:Wii
კატეგორია:სახლის ვიდეო თამაშების კონსოლები
კატეგორია:მეშვიდე თაობის ვიდეო თამაშების კონსოლები
კატეგორია:Nintendo
კატეგორია:Nintendo-ს კონსოლები
კატეგორია:2000-იანების სათამაშოები
კატეგორია:2010-იანი წლების სათამაშოები
კატეგორია:2006 წელს წარმოდგენილი პროდუქტები
ერლომ ახვლედიანი

**ერლომ სერგოს ძე ახვლედიანი** (დ. 23 ნოემბერი, 1933, თბილისი — გ. 20 მარტი, 2012) — ქართველი მწერალი, სცენარისტი.

## ბიოგრაფია
დაამთავრა თსუ-ის ისტორიის ფაკულტეტი (1957), უმაღლესი სასცენარო კურსები გაიარა მოსკოვში (1964). იყო კულტურის ძეგლთა დაცვის საზოგადოების ინსპექტორი (1959-60), საქართველოს ტელე-რადიოკომიტეტის მხატვრული ტელეფილმების სტუდიის უფროსი რედაქტორი (1967-68), „ქართულ ფილმთან“ არსებული მწერალთა შემოქმედებითი გაერთიანების წევრი (1971-72), სატელევიზიო ფილმების სტუდიის უფროსი რედაქტორი (1979-87), თსთი სასცენარო ჯგუფის პედაგოგ-ხელმძღვანელი (1982-87, 1995-99), არის ავტორი წიგნებისა „ზარმაცი თაგუნას ამბავი“, „ვანო და ნიკო“. მისი ნაწარმოებები თარგმნილია და გამოქვეყნებულია რუსულ, სომხურ, ჩეხურ, გერმანულ, უნგრულ, თურქულ და არაბულ ენებზე. არის სსრკ პრემიების ლაურეატი.

გარდაიცვალა 2012 წლის 20 მარტს, 79 წლის ასაკში. დაკრძალულია დიდუბის საზოგადო მოღვაწეთა პანთეონში.

## გამოცემული წიგნები
* *ზარმაცი თაგუნას ამბავი* (1971) 
* *ვანო და ნიკო*
* *კაცი, რომელმაც თავი დაკარგა და სხვა ამბები* გამომცემლობა "Link", ილუსტრაციები რუსუდან ფეტვიაშვილისა, 2007 ISBN 978-9941-9014-0-9
* *ზარმაცი თაგუნას ამბავი და სხვა მოთხრობები*, გამომცემლობა "Link", ილუსტრაციები კოტე სულაბერიძისა, 2007 ISBN 978-99940-730-9-2
* *კოღო ქალაქში*  გამომცემლობა სიესტა, 2010, ISBN 978-9941-414-30-5

## ფილმოგრაფია
### სცენარის ავტორია ფილმებისა
* *სულელი ბროწეულის ხე* (1999)
* *ერთაწმინდა* (1994)
* *ნოე* (1991)
* *ეი, მაესტრო!* (1987)
* *ახალგაზრდა კომპოზიტორის მოგზაურობა* (1984)
* *ქართლოსიანთა საკურთხეველი* (1982)
* *ცხელი ზაფხულის სამი დღე* (1981)
**ძნელი დასაწყისი* (1981)
* *გზა შინისაკენ* (1981)
* *არასერიოზული კაცი* (1980)
* *რამდენიმე ინტერვიუ პირად საკითხებზე* (1978)
* *ბათა ქექია* (1978)
* *ამაღლება* (1977)
* *ივანე კოტორაშვილის ამბავი* (1974)
* *საერთო კედელი* (1972)
* *ფიროსმანი* (1969)
* *უსახელო უფლისციხელი* (1968)
* *აპრილი* (1962)

### გადაღებულია ფილმებში
* *დაბრუნება* (1990)
* *სუვენირი* (1986)
* *თეთრი ღამე* (1984)
* *ცხელი ზაფხულის სამი დღე* (1981)

## პრემიები და ჯილდოები
* 2011 - ლიტერატურული პრემია „საბა“ საუკეთესო რომანისთვის „კოღო ქალაქში“

## რესურსები ინტერნეტში
*
* ყველაზე ხანგრძლივი ბაქანი #7
* იგავები თავდაყირა
* *ერ­ლომ ახ­ვლე­დი­ა­ნის მოს­ვლა*, გიორგი კეკელიძე
* ერლომ ახვლედიანი – 80 ჟურნალი „არილი“

## სქოლიო
კატეგორია:ქართველი მწერლები
კატეგორია:ქართველი სცენარისტები
კატეგორია:დაბადებული 1933
კატეგორია:გარდაცვლილი 2012
კატეგორია:საბას პრემიის ლაურეატები
კატეგორია:თბილისის სახელმწიფო უნივერსიტეტის კურსდამთავრებულები
ე
კატეგორია:დიდუბის პანთეონში დაკრძალულები
კატეგორია:მსახიობები ანბანის მიხედვით
კატეგორია:მწერლები ანბანის მიხედვით
კატეგორია:მოსკოვში გარდაცვლილები
ეიფელი (პროგრამირების ენა)

**ეიფელი** (ფრანგულად eiffel) — ობიექტებზე ორიენტირებული პროგრამირების ენა, შექმნილი ბერტრან მეიერის მიერ.

იგი შეიცავს ობიექტზე ორიენტირებული ენის მთავარ კონცეპტებს, როგორიცაა კლასი, მემკვიდრეობა (ერთეული და მრავალი) და აგრეთვე ორიგინალურ კონცეპტებს როგორც მემკვიდრეობა ტიპებსთან შორის (ელემენტარული ტიპები არიან შექმნილი მემკვიდრეობით სხვა ტიპებისგან) და პროგრამირება კონტრაქტის მეშვეობით (assertion), რომელიცაა მისი მთავარი სიახლე.

## მაგალითი 
Hello world-ი ეიფელში :

```eiffel
class HELLO_WORLD

creation
     make

feature
     make is
         do
             io.put_string("Hello world!%N")
         end

end -- class HELLO_WORLD
```

## რესურსები ინტერნეტში 
*  Basic Eiffel Language Mechanisms, Bertrand Meyer, August 2006.
*  Eiffel Software's Open Source initiative
*  Eiffel Software web site of the company that introduced Eiffel, was Interactive Software Engineering (ISE).
*  Eiffel tutorial (100 pages) by Bertrand Meyer (HTML, PDF)
*  Eiffel standard, revision 2 (2006); this is the ECMA standard, with free access, its text identical to that of the ISO standard.
*  SmartEiffel  a complete Eiffel compiler, released under GNU GPL license, was SmallEiffel, not ECMA standard compliant.
*  "The Eiffel Compiler" (tecomp) an open source Eiffel compiler with documentation.
*  Visual Eiffel  an open source implementation of Eiffel creating native code for X86 systems (Windows, Linux)
*  NICE Nonprofit International Consortium for Eiffel.
*  eiffelroom.com Community around standard Eiffel.
*  eiffelzone.com Includes a comprehensive Eiffel Software Directory
*  Cetus Eiffel Page 
*  Eiffel for .Net 
*  Eiffel: the Language subset

კატეგორია:პროგრამირების ენები
ლუა

**ლუა** (პორტუგალიურად Lua, ნიშნავს მთვარეს ) — მსუბუქი,  ამრეკლავი, ბრძანებითი და ფუნქციური პროგრამირების ენა, შექმნილი სკრიპტების დასაწერად.

ლუაში დაწერილი პროგრანების განვითარება შესაძლოა შედარებით მარტივი C ინტერფეისის მეშვეობით (ანუ C-ში დაწერილი ფუნქციების დამატება).

ლუაც და  ჯავასკრიპტიც იყენებენ პროტოტიპზე დაფუძნებულ ობიექტებს და ბაძავენ სქემეს. მათი სემანტიკა ჰგავს ერთმანეთს, მაგრამ სინტაქსურად განსხვავდებიან.

ლუა აქტიურად გამოიყენება ვიდეო თამაშების შესაქმნელად. მისი საშუალებით, წერენ კომერციულ და არაკომერციულ პროგრამებსაც.

## მაგალითები 
ეკრანზე ბეჭდავს  Hello World!-ს:

```lua
print("Hello World!")
```

ფაქტორიალი:

```lua
function factorial(n)
  if n == 0 then
    return 1
  else
    return n * factorial(n - 1)
  end
end
```

## რესურსები ინტერნეტში 
*  Lua.org — official site.
*  lua-users.org  — community website for and by users (and authors) of Lua.
*  A Look at Lua — Overview of the language in Linux Journal.
*  Introducing Lua  — ONLamp.com.
*  An Introduction to Lua — GameDev.net.
*  Embeddable scripting with Lua — IBM developerWorks.
*  Interview with Roberto Ierusalimschy on Lua — Computerworld.

კატეგორია:პროგრამირების ენები
ღამისთევის ლოცვა

**ღამისთევის ლოცვა** სრულდება დღესასწაულის წინა საღამოს. როგორც სახელწოდება გვიჩვენებს, ეს არის ლოცვა, რომელიც მთელი ღამე გრძელდება. ქრისტიანობის უძველეს ხანაში წარმართებისაგან დევნილ ქრისტიანთა ღვთისმსახურება სრულდებოდა ღამით, მტრისათვის შეუმჩნევლად. აღნიშნული მსახურება იწყებოდა გვიან საღამოს და თითქმის გათენებამდე გრძელდებოდა.

ღამისთევის ლოცვა მოიცავს დიდ მწუხრს, დიდ ცისკარსა და პირველ ჟამნს. წესი მათი ღამით შესრულებისა ნაწილობრივ შეცვლილია, ისინი სრულდება საღამო ხანს, თუმცა ათონის მთაზე და ზოგიერთ მონასტერში იგი უცვლელი დარჩა.

## ლიტერატურა
* "გზა ტაძრისაკენ" ბათუმი, 2009წ.
კატეგორია:მართლმადიდებლობა
აქემენიდების სამეფო დინასტია

აქ წარმოდგენილია **აქემენიდების სამეფო დინასტიის** გენეალოგია.

* უცნობი მმართველები.

## იხილეთ აგრეთვე 
კიროს დიდის სამეფო ოჯახი

## ლიტერატურა
კატეგორია:დინასტიები
კატეგორია:სამეფო ოჯახები
F Sharp

**F#** — ფუნქციური და ობიექტებზე ორიენტირებული პროგრამირების ენა .NET პლატფორმისთვის. 

F# არის შექმნილი Microsoft-ის მიერ და ბაძავს  ობიექტურ კამლს (OCaml). 
ეს ორი პროგრამირების ენა წარმოადგენს ML პროგრამირების ენების სახეობას.

F#-ის სპეციალობაა სამეცნიერო პროგრამების შექმნა რადგან მას შეუძლია ცვლადების ტიპის დასკვნა. მისი სისწრაფე შეედარება ენებს როგორებიც არიან  C#, და C++/CLI.

## მაგალითები 
ეკრანზე ბეჭდავს  Hello World!-ს:

```ocaml
(* This is commented *)
(* Sample hello world program *)
printfn "Hello World!"
```

ფაქტორიალი:

```ocaml
let rec factorial n =
    match n with
    | 0I -> 1I
    | _ -> n * factorial (n - 1I)
```

```ocaml
open List
(* print a list of numbers recursively *)
let rec printlist lst =
    if lst <> [] then
        printf "%d\n" (nth lst 0)
        printlist (tl lst)

(* Same thing, using matching against list elements *)
let rec printlist2 l =
    match l with
    | []     -> ()
    | h :: t -> printfn "%A" h
                printlist2 t

(* Using shorthand for match *)
let rec printlist3 = function
    | []     -> ()
    | h :: t -> printfn "%A" h
                printlist3 t

(* Or, using a higher-order function *)
let printlist4 lst = List.iter (printfn "%A") lst
```

```ocaml
(* Fibonacci Number formula *)
let rec fib n =
    match n with
    | 0 | 1 -> n
    | _ -> fib (n - 1) + fib (n - 2)

(* An alternative approach - a lazy recursive sequence of Fibonacci numbers *)
let rec fibs = seq {
    yield! [1; 1];
    for (x, y) in Seq.zip fibs (Seq.skip 1 fibs) -> x + y }

(* Print even fibs *)
[1 .. 10]
|> List.map     fib
|> List.filter  (fun n -> (n % 2) = 0)
|> printlist

(* Same thing, using Comprehension syntax *)
[ for i in 1..10 do
    let r = fib i
    if r % 2 = 0 then yield r ]
|> printlist
```

```ocaml
(* Sample Windows Forms Program *)

(* We need to open the Windows Forms library *)
open System.Windows.Forms

(* Create a window and set a few properties *)
let form = new Form(Visible=true, TopMost=true, Text="Welcome to F#")

(* Create a label to show some text in the form *)
let label =
    let temp = new Label()
    let x = 3 + (4 * 5)
    (* Set the value of the Text*)
    temp.Text ]
do Application.Run(form)
```

```ocaml
(* async workflows sample (parallel tasks) *)

(* very naive prime number detector *)
let is_prime (n:int) =
 let bound = int (System.Math.Sqrt(float n)) in
  {2 .. bound} |> Seq.exists (fun x -> n % x = 0) |> not

(* we are using async workflows *)
let primeAsync n =
    async { return (n, is_prime n) }

(* return primes between m and n using multiple threads *)  
let primes m n =
    {m .. n}
        |> Seq.map primeAsync
        |> Async.Parallel
        |> Async.RunSynchronously
        |> Array.filter snd
        |> Array.map fst

(* run a test *)
primes 1000000 1002000
    |> Array.iter (printfn "%d")
```

## რესურსები ინტერნეტში 
*  Microsoft Research's website for F#
*  F# Manual
*  Don Syme's web log, a key source of information on F#
*  F# Wiki 
*  Visual Studio 2010 Beta1 with F# (v1.9.6.16) is now available
*  Planet F# 

კატეგორია:პროგრამირების ენები
ლიტოკვა ტომეინგი

**ლიტოკვა ტომეინგი** (; დ. 14 ოქტომბერი, 1939, ატოლი ვოტე, მარშალის კუნძულები — გ. 12 ოქტომბერი, 2020, სპრინგდეილი, აშშ) – მარშალის კუნძულების პრეზიდენტი 2008 წლის იანვრიდან 2009 წლის ოქტომბრამდე. 1999–2007 წლებში პარლამენტის სპიკერი. ქვეყნის პარლამენტმა 2008 წლის 7 იანვარს 18 ხმით 15–ის წინააღმდეგ აირჩია ქვეყნის პრეზიდენტად.  2009 წლის 21 ოქტომბერს პარლამენტმა მას უნდობლობის ვოტუმი გამოუცხადა და თანამდებობიდან გადააყენა.

## რესურსები ინტერნეტში
*Office of the President 
*President Tomeing's address to the 63rd session of the United Nations General Assembly

## სქოლიო
კატეგორია:მარშალის კუნძულების პრეზიდენტები
კატეგორია:დაბადებული 1939
კატეგორია:დაბადებული 14 ოქტომბერი
კატეგორია:გარდაცვლილი 12 ოქტომბერი
კატეგორია:გარდაცვლილი 2020